আঁধারে ঢাকল হাইকোর্ট! কী হল হঠাৎ?

কলকাতা: হঠাৎ আঁধারে ঢাকল হাইকোর্ট চত্বর! ঘড়ির কাটায় তখন বাজে ১১ টা ৩৯ মিনিট। আঁধারের কারণে ক্ষণিকের জন্য থমকেও গেল হাইকোর্টের সমস্ত কক্ষের বিচারপ্রক্রিয়া। কিন্তু ঠিক কী ঘটেছিল?

জানা যাচ্ছে, হাইকোর্ট চত্বরে হঠাৎ করেই লোডসিডিং হয়। যার জেরে ক্ষণিকের জন্য অন্ধকারে ডুবে গেল হাইকোর্ট চত্বর। বন্ধ হয়ে যায় চারটি লিফট এবং একাধিক এক্সেলেটর। আর কারেন্ট চলে যাওয়ার জন্য লিফটে আটকে পড়েন আইনজীবী সহ মামলাকারীরা।

আরও পড়ুন: অকালবৈশাখী ও শিলাবৃষ্টিতে লন্ডভন্ড শহর! খড়গপুরে কী অবস্থা দেখুন

যদিও লোডসিডিং হয়েছে সেই কথা বেশ কিছুক্ষণ পর জানা যায়। কিন্তু তার আগেই ছড়ায় আতঙ্ক।

জানা যাচ্ছে, সেই সময় হাইকোর্টের ২৭ নম্বর থেকে ৩৪ এবং ৪০ থেকে ৪৪ নম্বর কোর্টে চলছিল বিচারপ্রক্রিয়া। আর আচমকা লোডসিডিংয়ের জেরে বেশ কিছুক্ষণ বন্ধ হয়ে যায় হাইকোর্টের বিচার প্রক্রিয়া।

লিফটে আটকে পড়া এক আইনজীবীর কথায়, “লিফটে আমার সঙ্গে আরও ১০ জন ছিলেন। তাঁদের মধ্যে কয়েকজন বয়স্ক মামলাকারীও ছিলেন। আচমকা লিফটে আটকে যাওয়ায় সকলে আতঙ্কিত হয়ে পড়েন। পরে বাইরে থেকে আমাদের উদ্ধার করা হয়।”

দেখুন অন্য খবর